கேள்வி: பகாங் - சொல்லியல் பற்றி தகவல் சொல்.
பதில்: File:TelukCempedak.jpg File:Pahang state mosque.jpg File:Kuantan Street - Wall St.jpg File:Genting 01.jpg File:Genting Highland Malaysia (13).JPG File:Tea fields (Will Ellis).jpg File:Fraser's Hill Clock Tower.JPG File:Gunung Tahan. Snapped from Gunung Tangga Lima Belas.jpg File:Malaysia 250.jpg File:Panubaview.jpg சீனர் பகாங் எனும் சொல்லை ''Phang'' அல்லது ''Pahangh'' என்று அழைக்கின்றனர். அரபு வணிகர்களும் ஐரோப்பா வணிகர்களும் பகாங்கை ''Paon'', ''Phamm'', ''Paham'', ''Fanhan'' என்று பல்வேறான சொற்களில் அழைத்தனர். வரலாற்று நூல்களில் ''Panghang'' அல்லது ''Fanjab'' என்றும் அழைக்கப்பட்ட சான்றுகள் உள்ளன.[http://www.pahang.gov.my/index.php/en/About-Pahang/asal-usul-pahang.html/ The ancient Arabs and the Europeans also called it in various names such as Pam, Pan, Phang, Paan, Pao, Paon, Phaan, Paham, Fanhan, Phang and Pahagh. ] ஆனால், பகாங் எனும் சொல் ஒரு சயாம் சொல்லில் இருந்து வந்திருக்கலாம் என்று வரலாற்று ஆய்வாளர்கள் கருதுகின்றனர். சயாம் மொழியில் பகாங் என்றால் ஈயக் கனிமம் என்று பொருள்படும். முன்பு காலத்தில் சயாம் பூர்வீகக் குடியினர் இங்கு குடியேறி, சில கனிமப் பகுதிகளைத் திறந்தனர்.[http://www.pahang.gov.my/index.php/en/About-Pahang/asal-usul-pahang.html/ There are also others who strongly suggested that the word Pahang originated from a Siamese word, meaning tin ore. The traditional Siamese used to live here and opened up a lot of tin mines especially around the Lembing River area.] பகாங் ஆற்றில் ஒரு பெரிய ''மகாங்'' மரம் விழுந்ததால், பகாங் எனும் பெயர் வந்திருக்கலாம் என்று ஒரு மலாய் புரதானக் கதையும் புழக்கத்தில் உள்ளது.[http://www.pahang.gov.my/index.php/en/About-Pahang/asal-usul-pahang.html/ According to the ancient Malays, once upon a time in a place by the Pahang River which was directly located opposite Kamebahang village, a huge Mahang tree fell across the river. The legends have it that the fallen mahang tree had been the source of the name Pahang Darul Makmur state is today.]
கேள்வி: பகாங் - வரலாறு பற்றி தகவல் சொல்.
பதில்: ஐயாயிரம் ஆண்டுகளுக்கு முன்னர் பகாங் காடுகளில் உள்ள குகைகளில், நாடோடி மக்கள் வாழ்ந்ததற்கான வரலாற்றுப் படிவங்கள் கிடைத்து உள்ளன. பகாங் மாநிலத்தில் கோலா தெம்பிலிங் (மலாய்:''Tembeling'') எனும் ஆறு இருக்கிறது. இந்த ஆற்றில் ஈயம், தங்க உலோகத் தாதுகள் கிடைத்தன. அந்த உலோகங்கள் வெளிநாட்டு வணிகர்களைக் கவர்ந்தன.[http://www.pahang.gov.my/index.php/en/About-Pahang/pra-sejarah-pahang.html/ The proto-malays occupied the Peninsular including Pahang and the Asian islands between 3,000 or 2,000 B.C.] கி.பி.8-ஆம், 9-ஆம் நூற்றாண்டுகளில் இந்தோனேசியாவை ஆண்டு வந்த சிறீவிஜயம் இருந்து வணிகர்கள் பகாங்கிற்கு வந்துள்ளனர். அந்த உலோகங்களை வாங்கிச் சென்று வியாபாரம் செய்து வந்தனர். ஒரு காலக்கட்டத்தில், தீபகற்ப மலேசியாவின் தென் பகுதியின் பாதி நிலப்பகுதி, பகாங் மாநிலத்தின் ஆட்சியின் கீழ் இருந்தது. பகாங்கின் பழைய பெயர் இந்திராபுரம். அதன் தலைநகரமாகவும் அரச நகரமாகவும் பெக்கான் நகரம் விளங்கியது. இன்றும் பெக்கான் நகரம் பகாங் மாநிலத்தின் அரச நகரமாக விளங்கி வருகிறது.
கேள்வி: பகாங் - ஸ்ரீவிஜய பேரரசு குறித்து விரிவாக சொல்லுங்கள்.
பதில்: கி.பி.1000 ஆம் ஆண்டுகளில் சிறீவிஜயம் பேரரசு சிதைந்து போனதும், சுமத்திராவைச் சேர்ந்த மயாபாகித்து பேரரசு இந்து அரசு, பகாங் அரசை ஆட்சி செய்தது. அதன் பின்னர், சயாமிய அரசு, மலாக்கா அரசு போன்றவை பகாங்கை ஆட்சி செய்தன. 16-ஆம் நூற்றாண்டுகளில் பகாங்கைக் கைப்பற்ற ஜொகூர் அரசு, அச்சே சுல்தானகம் போர்த்துகீசியர், நெதர்லாந்து போன்றவர்கள் கைகலப்பு அல்லது கடும் சண்டைகளில் இறங்கி உள்ளனர். அந்தக் காலக் கட்டங்களில் பகாங்கில் பொதுமக்கள் பலர் கொல்லப்பட்டனர் அல்லது அடிமைகளாக மாற்றப்பட்டனர். அதனால், பகாங்கின் பொருளாதாரம் மோசமாகப் பாதிப்பு அடைந்தது.
கேள்வி: பகாங் - அச்சே அரசு சிதைவு என்பது என்ன?
பதில்: 17ஆம் நூற்றாண்டில் அச்சே அரசு சிதைவுற்றதும் பகாங் மாநிலம் ஜொகூர் ஆட்சியின் கீழ் வந்தது. அதன் பின்னர், மலாக்கா அரசையும் ஜொகூர் அரசையும் சார்ந்த அரச பரம்பரையினர் பகாங்கை தொடர்ந்து ஆட்சி செய்து வந்துள்ளனர். 1887-இல் பிரித்தானியர் பகாங்கின் ஆட்சியில் தலையிட்டு, அங்கே பிரித்தானிய ஆளுநரை நியமனம் செய்தனர். 1896-இல் மலாயா கூட்டமைப்பு இணைந்தது. அந்த அமைப்பில், ஏற்கனவே சிலாங்கூர், பேராக், நெகிரி செம்பிலான் மாநிலங்கள் இடம் பெற்று இருந்தன. பின்னர் 1948-இல் மலாயா கூட்டரசில் இணைந்து, 1957-இல் சுதந்திரம் அடைந்தது. 1963-இல் மலேசியாவில் உறுப்பியம் பெற்றது.
கேள்வி: பகாங் - புவியியல் பற்றி விளக்கவும்.
பதில்: இயற்கைப் புவியியலின்படி பகாங் மாநிலத்தை மூன்று பெரும் பிரிவுகளாகப் பிரிக்கலாம். அவை: * உயர்நிலங்கள் * மழைக்காடுகள் * கடல்கரைப் பகுதிகள்
கேள்வி: பகாங் - பகாங் மாவட்டங்கள் பற்றி தகவல் சொல்.
பதில்: பகாங் மாநிலத்தில் மலேசியாவின் மாவட்டங்கள் உள்ளன. மாவட்டங்களின் பட்டியல்: * பெந்தோங் மாவட்டம் * பெரா மாவட்டம் * கேமரன் மலை * ஜெராண்டுட் மாவட்டம் * குவாந்தான் மாவட்டம் * லிப்பிஸ் மாவட்டம் * மாரான் மாவட்டம் * பெக்கான் மாவட்டம் * ரவுப் மாவட்டம் * ரொம்பின் மாவட்டம் * தெமர்லோ மாவட்டம்
கேள்வி: பகாங் - கேமரன் மலை பற்றி விளக்கவும்.
பதில்: பகாங் மாநிலத்தின் மேற்கு எல்லையில் கேமரன் மலை உள்ளது. இது ஒரு சுகமான சுற்றுலாத் தளம் ஆகும். வருடம் முழுமையும் குளிராகவே இருக்கும். இங்கே நிறைய தேயிலைத் தோட்டங்கள் உள்ளன. நூற்றுக்கணக்கான காய்கறித் தோட்டங்களும் உள்ளன. தமிழர்களும் கணிசமான அளவிற்கு விவசாயத் துறையில் ஈடுபட்டுள்ளனர். இங்கு பயிர் செய்யப்படும் அவரையின காய்கறிகள், பட்டாணி வகைகள், மொச்சை வகைகள் மலேசியாவின் பிறபகுதிகளுக்கும் சிங்கப்பூருக்கும் ஏற்றுமதி செய்யப் படுகின்றன. கேமரன் மலையின் நாடாளுமன்ற உறுப்பினராக, எஸ்.கே. தேவமணி என்பவர், மலேசிய டேவான் ராக்யாட் இடம் பெற்றவர். இவர் பிரதமர் துறையில் ஒரு துணையமைச்சராகவும் சேவை செய்தவர். கேமரன் மலையை, “மேல் காடு” என்றும் கோலாலம்பூர், ஈப்போ போன்ற தாழ்நிலை பகுதிகளைக் “கீழ்காடு” என்றும் இங்குள்ள மக்கள் வழக்கமாக அழைக்கின்றனர்.
கேள்வி: பகாங் - வில்லியம் கேமரன் பற்றி நீங்கள் என்ன அறிந்துள்ளீர்கள்?
பதில்: 1500 அடி உயரத்தில் அமைந்திருக்கும் இந்த மலைக்கு, 1885-ஆம் ஆண்டு வில்லியம் கேமரன் என்ற பிரித்தானிய அரசாங்க அதிகாரியின் நினைவாக “கேமரன் மலை” அல்லது “கேமரன் ஹைலண்ஸ்” என பெயர் சூட்டப்பட்டது. ஆங்கிலேயர் ஆட்சி காலத்தில், அவர்களின் ஓய்வுத் தலமாக இருந்தது. இந்தக் கேமரன் மலை 1925-ஆம் ஆண்டுக்குப் பிறகே விவசாயத்தில் பிரசித்தி பெற தொடங்கியது. விவசாயம், சேவைத் துறை போன்ற துறைகளை மையமாகக் கொண்டு செயல்படும் மக்கள் இங்கு வரும் சுற்றுலாப் பயணிகளையே பெரும்பாலும் எதிர்பார்த்து வியாபாரம் செய்கின்றனர் என்பது குறிப்பிடத்தக்கது.
கேள்வி: பகாங் - கெந்திங் மலை பற்றி தகவல் சொல்.
பதில்: கெந்திங் மலை என்பது ஒரு பொழுது போக்கு மையம். மலேசியாவின் ஒரே ஒரு சூதாட்டக் கேளிக்கை விடுதி இங்குதான் உள்ளது. கெந்திங் மலையில் பல தங்கும் விடுதிகள் உள்ளன. பல கேளிக்கை விடுதிகள் உள்ளன. பல வணிக நோக்குடைய பூங்காக்களும் உள்ளன. கெந்திங் மலை பொழுது போக்கு மையத்தை உருவாக்கியவர் லிம் கோ தோங் (''Lim Goh Tong'') என்பவர். இவர் சீனா நாட்டில் 1918ஆம் ஆண்டு பிறந்தவர். தன்னுடைய 19ஆவது வயதில் பிழைப்பதற்காக மலாயா (மலேசியா) வந்தார். தொடக்கக் காலங்களில் பல கடினமான வேலைகளைச் செய்தார். வாழ்க்கையில் மிகவும் சிரமப்பட்டு, படிப்படியாக முன்னேறினார். சிக்கனம் சேமிப்பு எனும் வாசகத்தை மந்திரக் கோலாகப் பயன்படுத்தினார்.
கேள்வி: பகாங் - மழைக்காடுகள் பற்றி விளக்கவும்.
பதில்: பகாங் மாநிலத்தின் வடக்கே மலேசியாவின் மிகப்பெரிய தேசியப் பூங்காவான தாமான் நெகாரா உள்ளது (Taman Negara National Park). அழிந்து போகும் கட்டத்தில் இருக்கும் பல அரிய வனவிலங்குகள் இங்கு பாதுகாக்கப் படுகின்றன. தாப்பிர், சருகு மான், புலிகள், சிறுத்தைப் புலிகள் போன்ற விலங்குகளுக்கு இந்தத் தேசியப் பூங்கா ஒரு காப்பகமாக விளங்கி வருகிறது.
கேள்வி: பகாங் - தாமான் நெகாரா தேசியப் பூங்கா பற்றி விளக்கவும்.
பதில்: தீபகற்ப மலேசியாவின் மிக உயர்ந்த மலையான தகான் மலை இங்குதான் உள்ளது. தவிர, உலகிலேயே மிகப் பழமையான காடுகளில் ஒன்றாகத் தாமான் நெகாரா தேசியப் பூங்கா திகழ்கின்றது. ஏறக்குறைய 130 மில்லியன் ஆண்டுகள் பழமையானது என்றும் சொல்லப்படுகிறது.
கேள்வி: பகாங் - ஏரிகள் பற்றி தகவல் சொல்.
பதில்: பகாங்கில் இரு புகழ்பெற்ற ஏரிகள் உள்ளன. அவை பெரா ஏரி. இது ஆகப் பெரிய ஏரி. பெரா ஏரி (''Tasik Bera'') 35 கி.மீ. நீளம், 20 கி.மீ. அகலம் கொண்டது. இது ஒரு நன்னீர் ஏரி. செமாலாய் எனும் மலேசியப் பழங்குடியினர் இந்த ஏரியைச் சுற்றிலும் குடில்களை அமைத்து வாழ்கின்றனர். இயற்கைப் பின்னணியைத் தங்களின் பாரம்பரிய வாழ்க்கை முறைக்கு ஏற்ப அமைத்துக் கொள்கின்றனர். இவர்கள் வேட்டையாடுதல், மீன்பிடித்தல் போன்ற சுய தொழில்களில் ஈடுபட்டு வருகின்றனர்.
கேள்வி: பகாங் - சினி ஏரி என்பது என்ன?
பதில்: சினி ஏரி (''Tasik Cini'') மலேசியாவில் இரண்டாவது பெரிய ஏரி. 5026 ஹெக்டர் பரப்பளவு கொண்டது. இந்த ஏரிக்கு மொத்தம் 12 துணை ஏரிகள் உள்ளன. இந்த ஏரியில் இருந்து பிரியும் சினி ஆறு, ஏரியின் நீரை பகாங் ஆற்றுக்குக் கொண்டு செல்கிறது. அதனால் கோடை காலங்களில் நீர் வற்றிப் போகும் சூழ்நிலைகளும் ஏற்படுகின்றன. ஏரியின் கரையோரங்களில் உள்ள மரங்கள் அழிந்து வருகின்றன. அத்துடன் இ-கோலி எனும் நுண்கிருமிகள் இந்த ஏரியின் நீருக்கு தூய்மைக்கேட்டை உண்டாக்கி வருகின்றன. சினி ஏரியின் சுற்று மருங்கில் ‘சக்காய்’ எனும் பூர்வீகக் குடிமக்களில் 400 பேர் வாழ்ந்து வருகின்றனர். ஏரியின் நீரைப் பயன்படுத்த வேண்டாம் என்று அவர்களுக்கு அரசாங்கம் அறிவுரை சொல்லி வருகிறது.
கேள்வி: பகாங் - கடல்கரைப் பகுதிகள் என்பது என்ன?
பதில்: பெரும்பாலும் மலைகள், குன்றுகளால் சூழப்பட்ட பகாங் மாநிலத்தில் கடல்கரை ஓரங்களில் பச்சை பசேல் சமவெளிகளைக் காண முடியும். குவாந்தான் நகரம், கடல்கரையோரத்தில் தான் அமைந்துள்ளது. கடல்கரைக்கு அப்பால் சில பவளத் தீவுகளும் உள்ளன. அவற்றுள் குறிப்பிடத்தக்கது தியோமான் தீவு (''Pulau Tioman'') எனும் தீவாகும். கடல்கரை ஓரங்களில் வாழ்பவர்கள் பெரும்பாலும் மீனவர்களாக இருக்கின்றனர். இவர்கள் மீன்களைக் காய வைத்து கருவாடு செய்து வெளியூர்களுக்கு ஏற்றுமதி செய்கின்றனர். இங்கு கிடைக்கும் கெரொபோக் லெக்கோர் ''keropok lekor'' எனும் ஒரு வகையான கருவாட்டு அடை மலேசியாவில் மிகவும் புகழ்பெற்றதாகும்
கேள்வி: பகாங் - அரசியல் பற்றி தகவல் சொல்.
பதில்: 1959 பிப்ரவரி மாதம் 26-இல் பகாங் மாநில அரசியலமைப்பு அமலுக்கு வந்தது. பகாங் அரசமைப்புக்குட்பட்ட முடியரசு என பிரகடனம் செய்யப்பட்டது. பகாங் சுல்தான் அரசமைப்புக்குட்பட்ட ஆளுநர் என்றும் அவர் இயற்கை எய்தும் வரை பதவியில் இருப்பார் என்றும் உறுதிபடுத்தப்பட்டது. அவர் நீதித்துறைக்கு தலைவராகவும் அரசு நிர்வாகத்தின் தலைவராகவும் இருப்பார். 1974-ஆம் ஆண்டில் இருந்து சுல்தான் ஹாஜி அகமட் ஷாவின் வழிமுறையில் வந்தவர்கள் ஆட்சி பீடத்தில் இருக்கின்றனர். 1959ஆம் ஆண்டு செயலாட்சி மன்றம் அமைக்கப்பட்டது. அந்த மன்றத்தின் தலைவராக முதலமைச்சர் இருக்கிறார். மேலும் பதின்மர் ஆட்சிக்குழு உறுப்பினர்களாக உள்ளனர். இப்போதைய முதலமைச்சராக டத்தோ ஸ்ரீ அட்னான் யாக்கோப் இருக்கிறார்.